

REPUBLIKA HRVATSKA

VARAŽDINSKA ŽUPANIJA

GRAD IVANEC

GRADONAČELNIK

KLASA: 402-08/16-01/195

URBROJ: 2186/12-02/34-16-2

Ivanec, 18. studenoga 2016.

Na temelju Zakona o udrugama („Narodne novine“ broj 74/14), Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15), Pravilnika o financiranju javnih potreba Grada Ivanca („Službeni vjesnik Varaždinske županije“ broj 44/15) te članka 64. Statuta Grada Ivanca („Službeni vjesnik Varaždinske županije“ broj 21/09, 12/13, 21/13 - pročišćeni tekst) Gradonačelnik Grada Ivanca objavljuje

**Javni poziv za predlaganje projekata/programa**

**javnih potreba**

**Grada Ivanca za 2017.godinu**

I.

Javne potrebe za koje se sredstva osiguravaju u Proračunu Grada Ivanca su projekti i programi od interesa za Grad Ivanec.

II.

Sukladno Pravilniku o financiranju javnih potreba Grada Ivanca te kriterijima za vrednovanje programa u programima javnih potreba na području Grada Ivanca za 2017. godinu financirat će se u ukupnim iznosima i za programske djelatnosti udruga i ostalih korisnika iz područja:

1. KULTURA – 186.000,00 kn

1. Rad s djecom i mladima
2. Očuvanje tradicionalnih običaja
3. Poticanje kulturnog amaterizma
4. Rad udruga na području glazbene, plesne, dramske i likovne umjetnosti
5. Očuvanje kulturne baštine.
6. Podrška institucionalnom, organizacijskom i programskom razvoju udruge

2. HUMANITARNA I SOCIJALNA DJELATNOST – 45.000,00 kn

1. Skrb o invalidima i nemoćnim osobama uključujući iste programe za navedene djelatnosti udruga proizašlih iz Domovinskog rata

2. Humanitarni i socijalni programi – unaprjeđenje života osjetljivih skupina mladih i građana

3. Podrška institucionalnom, organizacijskom i programskom razvoju udruge

3. UNAPREĐENJE KVALITETE ŽIVOTA OSOBA STARIJE DOBI – 36.750,00 kn

1. Unaprjeđivanje kvalitete života osoba starije dobi

2. Podrška institucionalnom, organizacijskom i programskom razvoju udruge

4. OSTALI PROGRAMI – 52.500,00 kn

1. Programi vezani uz sjećanje na Domovinski rat i unaprjeđenje kvalitete života hrvatskih branitelja

2. Promocija autohtonih proizvoda

3. Turistička i gospodarska promocija

4. Podrška institucionalnom, organizacijskom i programskom razvoju udruge

5. Ostalo

III.

Najmanji iznos sredstava za financiranje projekta je 1.000,00 kuna, a najveći iznos je 30.000,00 kn. Grad Ivanec osigurao je u Proračunu Grada Ivanca za 2017. godinu potrebna sredstva za

provođenje programskih djelatnosti iz točke II. ovog Poziva.

Sredstva naznačena u točki II.1.,2.,3.,4. su okvirna sredstva prema utvrđenom prijedlogu Proračuna Grada Ivanca za 2017. godinu.

IV.

Pravo podnošenja prijava po ovom Javnom pozivu imaju udruge ili druge pravne osobe koje djeluju na području Grada Ivanca najmanje godinu dana do trenutka objave Poziva te čije je primarno djelovanje usmjereno na područje Grada Ivanca, a čije se djelovanje mora odnositi na jedno od područja djelatnosti navedenih u ovom Pozivu, što mora biti vidljivo iz Statuta. Izuzetno, potpore se mogu dodijeliti i korisnicima koji nemaju registrirano sjedište na području Grada Ivanca ako svojim djelovanjem obuhvaćaju i korisnike s područja Grada Ivanca te provode programe na području Grada Ivanca.

Prijave se podnose na propisanim obrascima, osobno ili poštom.

Prijave je potrebno ispunjavati sukladno Uputama za prijavitelje koje će biti objavljene na web stranici Grada Ivanca [www.ivanec.hr](http://www.ivanec.hr), zajedno s obrascima, istovremeno s objavom Javnog poziva.

Prijavnicu na Javni poziv potrebno je dostaviti s odgovarajućom dokumentacijom:[[1]](#footnote-1)

- Ispunjen obrazac – „OPISNI OBRAZAC“ (sadrži podatke o prijavitelju i programu/projektu koji se prijavljuje)

- Ispunjen obrazac – „FINANCIJSKI PLAN PROGRAMA“ (sadrži financijski plan, odnosno specificirani troškovnik predloženog programa s podacima o ukupnim troškovima programa, iznosu sredstava koja se financiraju iz Proračuna Grada Ivanca, vlastitih prihoda i drugih izvora).

Uz opisane obrasce dostavlja se sljedeća dokumentacija:

1. Izvadak o upisu u Registar udruga – preslika ili ispis iz elektoničke baze Registra, ne stariji od 6 mjeseci od dana objave Poziva.

2. Preslika statuta prijavitelja. Ukoliko udruga nije uskladila svoj Statut, potrebno je dostaviti presliku dokaza da je Statut predan Uredu državne uprave u Varaždinskoj županiji radi usklađivanja

3. Preslika dokaza o plaćenim doprinosima, porezima i drugim davanjima prema državnom proračunu (Porezna uprava), ne starije od 30 dana od dana objave Poziva.

4. Preslika uvjerenja nadležnog suda da se ne vodi kazneni postupak protiv osobe ovlaštene za zastupanje prijavitelja, ne starije od 6 mjeseci od dana objave Poziva.

5. Potpisana Izjava o nekažnjavanju.

6. Potpisana Izjava o istinitosti i točnosti podataka

7. Potpisana Izjava o nepostojanju dvostrukog financiranja

8. Potpisana Izjava o partnerstvu (ako je primjenjivo)

V.

Prijavu je potrebno dostaviti u zatvorenoj omotnici u jednom primjerku. Na vanjskoj strani omotnice obavezno treba navesti:

1. naziv i adresu prijavitelja

2. naznaku "Javni poziv za predlaganje javnih potreba - ne otvarati".

Prijave se mogu dostaviti poštom ili osobno.

Poštom se prijave dostavljaju na adresu:

Grad Ivanec, Upravni odjel za lokalnu samoupravu, imovinu i javnu nabavu, Trg hrvatskih ivanovaca 9B, 42240 Ivanec.

Osobno se prijave dostavljaju u pisarnicu Grada Ivanca na istoj adresi.

VI.

Pravo na podnošenje prijave na Poziv nema dosadašnji korisnik koji nije ispunio svoje obveze prema Gradu Ivancu u skladu s ugovorom o korištenju sredstava za provedbu Programa javnih potreba Grada Ivanca u prethodnoj kalendarskoj godini.

VII.

Formalnu valjanost pristiglih prijava utvrdit će Povjerenstvo za provedbu formalne provjere sastavljeno od tri člana koje imenuje Gradonačelnik. Sve formalno valjane prijavljene programe/projekte razmatrat će i sadržajno vrednovati Povjerenstvo za ocjenjivanje i procjenu kvalitete/vrijednosti prijavljenih programa/projekata imenovano od strane gradonačelnika Grada Ivanca. Programi se vrednuju temeljem kriterija za vrednovanje programa/projekata objavljenih u Uputama za prijavitelje i obrascu za ocjenu kvalitete/vrijednosti programa ili projekta koji čine sastavni dio ovog Poziva.

VIII.

Rok za podnošenje prijava traje od dana objave do 19. prosinca 2016. godine.

IX.

Nepravovremene i nepotpune prijave, kao i prijave koje nisu dostavljene na propisanim obrascima neće se razmatrati.

X.

S prijaviteljima za čije programe odnosno projekte se donese Odluka o odobravanju financijskih sredstava sklopit će se Ugovor o korištenju sredstava za provedbu Programa javnih potreba Grada Ivanca za 2017. godinu.

XI.

Prijavitelji čiji programi nisu zadovoljili uvjete formalne provjere te prijavitelji čiji programi nisu odabrani za financiranje mogu, nakon primitka pisane obavijesti o tome, podnijeti prigovor.

Prigovor se podnosi pisanim putem u roku od 8 dana od dana primitka predmetne obavijesti na adresu:

Grad Ivanec

Upravni odjel za lokalnu samoupravu, imovinu i javnu nabavu

Trg hrvatskih ivanovaca 9B

42240 Ivanec

XII.

Sve potrebne informacije mogu se dobiti u Upravnom odjelu za lokalnu samoupravu imovinu i javnu nabavu Grada Ivanca, putem e-maila navedenog u Uputama za prijavitelje.

Gradonačelnik

Milorad Batinić

1. Prijavnicom na Poziv smatraju se popunjeni obrasci [↑](#footnote-ref-1)